സിമന്റിന് വിലകൂടുന്നു, ഒരു ചാക്കിന് 125 രൂപവരെ വര്ധന ഇളവുകളെല്ലാം എടുത്തുകളയാന് സിമന്റ് കമ്ബനികള് അസംസ്കൃത വസ്തുക്കളുടെ ലഭ്യതക്കുറവും, ഇന്ധനവിലക്കയറ്റവുമെന്ന് കമ്ബനികളുടെ വിശദീകരണം തിരുവനന്തപുരം: കൊവിഡ് പ്രതിസന്ധികളില് നിന്ന് നിര്മാണ മേഖല തിരിച്ചു വരുന്നതിനിടെ സംസ്ഥാനത്ത് രണ്ടു ദിവസത്തിനിടെ ഒരു ചാക്ക് സിമന്റിന് കൂടിയത് 125 രൂപ. അസംസ്കൃത വസ്തുക്കളുടെ ലഭ്യതക്കുറവും, ഇന്ധനവിലക്കയറ്റവുമെന്നാണ് കമ്ബനികളുടെ വിശദീകരണം. കമ്ബനികള് സിമന്റിന് തോന്നുംപടി വിലകൂട്ടുന്നത് നിയന്ത്രിക്കണമെന്ന ആവശ്യവുമായി വിതരണക്കാരും രംഗത്തുണ്ട്. കൊവിഡിന് മുമ്ബ് ചാക്കൊന്നിന് 390 വരെയായിരുന്നു പരമാവധി വില. മാസങ്ങള്ക്ക് മുമ്ബ് ഇതുയര്ന്ന് 445 രൂപവരെയെത്തി. കമ്ബനികള് നല്കുന്ന ഇളവുകള് ചേര്ത്ത് 400 രൂപക്കായിരുന്നു കഴിഞ്ഞ ദിവസം വരെ ചില്ലറ വില്പന. ഇതാണ് 525 രൂപയിലേക്ക് ഉയരുന്നത്.